Държавен вестник, бр. 54, 2004 г., стр. 43

Б Р О Й  54
Д Ъ Р Ж А В Е Н   В Е С Т Н И К
С Т Р .  43
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
ДЪРЖАВНА КОМИСИЯ
ЗА ЕНЕРГИЙНО РЕГУЛИРАНЕ
РЕШЕНИЕ № П-1
от 31 май 2004 г.
На основание чл. 21, т. 7 от Закона за енергетиката
Държавната комисия за енергийно регулиране реши:
Приема Правила за управление на електроразпре-
делителните мрежи съгласно приложението.
Решението подлежи на обжалване в 14-дневен срок
пред Върховния административен съд.
Председател: К. Шушулов
ПРАВИЛА
за управление на електроразпределителните мрежи
Г л а в а  п ъ р в а
ОБЩИ ПОЛОЖЕНИЯ
Чл. 1. Тези правила регламентират правата и за-
дълженията на разпределителното предприятие, опе-
ратора на електроразпределителната мрежа и присъ-
единените към съответната мрежа лица във връзка с
планиране развитието на мрежата, планиране и управ-
ление на режима на работа на разпределителната мре-
жа, процедурите по задължителен обмен на данни, реда
за оперативно оповестяване и обмен на информация,
създаване и изменение на местен защитен план и за
предоставяне на допълнителни услуги.
Чл. 2. Правилата за управление на електроразпре-
делителните мрежи регламентират и взаимоотноше-
нията между разпределителното предприятие и пре-
носното предприятие, съответно оператора на елек-
троенергийната система, обществените снабдители и
търговците на електрическа енергия във връзка с по-
сочения в чл. 1 предмет на правилата.
Г л а в а  в т о р а
ПЛАНИРАНЕ НА РАЗВИТИЕТО НА ЕЛЕКТРО-
РАЗПРЕДЕЛИТЕЛНАТА МРЕЖА
Раздел I
Общи принципи и изисквания при планиране
на развитието
Чл. 3. (1) Разпределителното предприятие разработ-
ва план за развитие на електроразпределителната мре-
жа, който включва:
1. мерки за подобряване ефективността и модерни-
зиране на съществуващата мрежа, за рехабилитиране
на обектите и съоръженията и за подобряване на безо-
пасността;
2. изграждане на нови обекти на мрежата (подстан-
ции 110 kV/СрН, електропроводни линии 110 kV, мре-
жи средно и ниско напрежение, трансформаторни пос-
тове, възлови станции средно напрежение и др.).
(2) Планирането на развитието на електроразпре-
делителната мрежа трябва да осигурява: изграждане
на мрежата с минимални инвестиционни разходи, пред-
поставки за експлоатацията є с възможно най-ниски
експлоатационни и технологични разходи за разпреде-
ление на електрическа енергия, за спазване на услови-
ята за сигурност на снабдяването с електрическа енер-
гия, за качество на електрическата енергия, за опазва-
не на околната среда, за безопасност на хората и жи-
вотните и за въздействия върху други технически сис-
теми в допустимите граници.
(3) Планът за развитие на електроразпределител-
ната мрежа се придружава от технико-икономически и
екологичен анализ, финансов план и предложения за
мерки за намаляване на технологичните разходи за
разпределение на електрическата енергия.
Чл. 4. Планирането на развитието на електрораз-
пределителната мрежа обхваща основно:
1. проучване на необходимостта от нови подстан-
ции 110 kV/СрН за присъединяване към преносната
мрежа;
2. определяне на необходимостта от разширение,
реконструкция, модернизация и увеличаване на транс-
форматорната мощност на съществуващи подстанции
110 kV/СрН;
3. определяне на необходимостта от разширение,
реконструкция и изграждане на нови електропроводни
линии 110 kV;
4. определяне на общата конфигурация на електро-
разпределителната мрежа средно напрежение и прин-
ципи за изграждане на мрежата ниско напрежение;
5. определяне на план за основни ремонти, ре-
хабилитация и модернизация на съоръженията на
мрежата;
6. определяне на техническата политика за изпол-
зване на нови типове съоръжения, релейни защити,
апаратура и др.;
7. определяне на техническата политика за въвеж-
дане на информационни системи за контрол, събиране
на данни и управление (SCADA), нови средства и сис-
теми за комуникация, информационни мрежи и др.
Чл. 5. (1) Планирането на развитието на електро-
разпределителната мрежа е:
1. краткосрочно—за период 1—2 години;
2. средносрочно—за период 3—5 години;
3. дългосрочно—за период от 5 до 10—15 години.
(2) Краткосрочно планиране се извършва всяка
година. Когато краткосрочното планиране се извърш-
ва за период две години, планът за развитие на елек-
троразпределителната мрежа в частта му за втората
година се разработва обобщено с по-малка степен на
конкретизиране, като се уточнява след изпълнение на
плана в частта му за текущата година.
(3) При средносрочно планиране се разработват
няколко варианта на план за развитие на електрораз-
пределителната мрежа. Планът се осъвременява пери-
одично, като се отчита реализираното в краткосроч-
ния период.
(4) При дългосрочното планиране се определят
насочващи решения и стратегии. За целта се разработ-
ват достатъчен брой варианти на план за развитие, като
за преодоляване на неопределеността се приемат сце-
нарии с изменения на определящите фактори. При
настъпване на изменения на определящите фактори и
отчитане на реализираното през изминалия период се
извършват корекции и преминаване от един вариант
към друг.
Чл. 6. Технико-икономическите решения за необ-
ходимост от нови подстанции 110 kV/СрН или рекон-
струкция и разширение на съществуващи, за нови елек-
тропроводни линии 110 kV или реконструкция на съ-
ществуващи, за общата конфигурация на електрораз-
пределителната мрежа средно напрежение, за въвеж-
дане на нови средства и системи за комуникация и ин-
формационни мрежи се приемат на основата на пред-
проектни проучвания и изследвания.